ალესილი კეპები (ბანდა)

ალესილი კეპები — ქუჩის ბანდა, რომელიც მოქმედებდა ინგლისის ქალაქ ბირმინგემში 1880-იანი წლებიდან 1920-იან წლებამდე. ჯგუფი, ძირითადად, შედგებოდა ახალგაზრდა კრიმინალებისგან, რომლებიც ქვედა ან მუშათა ფენებიდან იყვნენ. ისინი მონაწილეობდნენ ძარცვაში, ძალადობაში, რეკეტში, აზარტული თამაშების კონტროლში. ბანდის წევრები ატარებდნენ განსაკუთრებულ სტილს – ჩვეულებრივ, მათ ეცვათ სპეციალურად შეკერილი პიჯაკები, საყელოიანი მანტოები, ღილებიანი ჟილეტები, აბრეშუმის შარფები, ფართე შარვლები, ტყავის ჩექმები და ბრტყელი ქუდები.

ცნობილი სატელევიზიო სერიალისგან განსხვავებით, ნაკლებად სავარაუდოა, რომ მათ ქუდებში საპარსები ჰქონოდათ ჩაკერებული — სახელწოდება უფრო იმაზე მიუთითებს, რომ ქუდს ისე იკეთებდნენ, რომ მისი ნაპირი ერთ თვალს უფარავდა.

„ალესილი კეპები“ გაძლიერდნენ მაშინ, როცა მათ დაამარცხეს მოწინააღმდეგე ბანდები, მათ შორის „სლოგერები“ (ტერმინი კრივში, ადამიანი, რომელსაც შეუძლია ძლიერად დარტყმა რინგზე), რომელთაც ბირმინგემსა და მის შემოგარენში ტერიტორიებისთვის ებრძოდნენ.
მათ ქალაქში 30 წლის განმავლობაში ჰქონდათ გავლენა, ვიდრე 1920 წელს უფრო დიდმა ბანდამ — „ბირმინგემის ბიჭებმა“, ბილი კიმბერის ხელმძღვანელობით — ისინი არ ჩამოაგდო.
მიუხედავად იმისა, რომ 1920-იან წლებში „ალესილი კეპები“ უკვე აღარ არსებობდა, მათი სახელი გახდა ბირმინგემში ნებისმიერ ქუჩის ბანდაზე გამოყენებული ჟარგონული აღნიშვნა.

2013 წელს ეს სახელი ხელახლა გამოიყენეს -ის ტელესერიალისთვის, სახელწოდებით „ “ („ალესილი კეპები“). სერიალი, სადაც მთავარ როლებს ასრულებენ კილიან მერფი, პოლ ანდერსონი, სემ ნილი, ჰელენ მაკრორი და ჯო კოლე, არის კრიმინალური ისტორია გამოგონილი დანაშაულებრივი ოჯახის შესახებ, რომელიც მოქმედებს ბირმინგემში პირველი მსოფლიო ომის დასრულების შემდეგ.

ცნობილი წევრები
თომას გილბერტი — ბანდის გავლენიანი წევრი.
„ალესილი კეპების“ ყველაზე გავლენიანი წევრი იყო კაცი, სახელად კევინ მუნი. მისი ნამდვილი სახელი იყო თომას გილბერტი, თუმცა ის ხშირად ცვლიდა თავის გვარს. ბანდის სხვა ცნობილი წევრები იყვნენ დევიდ ტეილორი, ერნესტ ჰეინსი, ჰარი ფოულზი და სტივენ მაკნიკლი.
ჰარი ფოულზი, რომელსაც „ბავშვის სახიანი ჰარი“ ეწოდებოდა, 1904 წლის ოქტომბერში დააკავეს 19 წლის ასაკში ველოსიპედის ქურდობის გამო.
მაკნიკლი და ჰეინსი იმავე დროს დააკავეს — პირველი ველოსიპედის ქურდობისთვის, ხოლო მეორედ ბინის ძარცვისთვის. თითოეული მათგანი ერთთვიან პატიმრობაში მოექცა ჩადენილი დანაშაულისთვის.
დასავლეთ მიდლენდსის პოლიციის ჩანაწერებში სამივე დაკავებული აღწერილი იყო, როგორც „ბილწსიტყვიანი ახალგაზრდა მამაკაცები, რომლებიც ქუჩებში მთვრალად დაძრწიან ჯგუფებად, შეურაცხყოფენ და ძარცვავენ გამვლელებს“.
ტეილორი კი 13 წლის ასაკში დააკავეს დატენილი იარაღის ტარების გამო. ბანდის ბევრმა წევრმა მოგვიანებით იბრძოლა პირველ მსოფლიო ომში.
ჰენრი ლაიტფუტი — პირველი ადამიანი, რომელსაც „ალესილი კეპების" წევრი ეწოდა — ცხოვრებაში სამჯერ ჩაირიცხა ბრიტანეთის არმიაში და მონაწილეობა მიიღო სომის ბრძოლაში 1916 წელს. განსტერი ბილი კიმბერი ადრე „ალესილი კეპების“ წევრი იყო.

იარაღი და ჩაცმულობა
ცეცხლსასროლი იარაღების გარდა, „ალესილი კეპები“ იყენებდა ხელჩართული იარაღების მრავალ სახეობას, როგორიც იყო ქამრის ბალთები, მეტალის წვერიანი ჩექმები, ბუხრის რკინის ჩხირები, ჯოხები და დანები.
ჯორჯ ისტვუდის შემთხვევაში, ის ქამრის ბალთებით სცემეს. პერსი ლენგრიჯმა კი დანა გამოიყენა და 1900 წლის ივნისში პოლიციელ ბარკერს დაჭრა.
ასევე გამოიყენებოდა ცეცხლსასროლი იარაღები, მაგალითად, ვებლეის ტიპის რევოლვერები — ასეთითვე ალესილი კეპების წევრმა, უილიამ ლეისიმ, 1905 წლის სექტემბერში მოკლა „სამერ ჰილის“ ბანდის წევრი.

დაშლა
ათი წლის პოლიტიკური კონტროლის შემდეგ, მათმა მზარდმა გავლენამ მიიქცია უფრო დიდი ბანდის – ბირმინგემის ბიჭების – ყურადღება. -ის გაფართოება სარბოლო ბილიკების მიმართულებით გამოიწვია ბირმინგემის ბიჭების მხრიდან ძალადობრივი პასუხი. -ის ოჯახები ფიზიკურად დაშორდნენ ბირმინგემის ცენტრს და გადავიდნენ სოფლის მიდამოებში. როდესაც ბლინდერებმა ნელ-ნელა დატოვეს კრიმინალური სამყარო, საბინის ბანდამ დაიკავა ბირმინგემის ბიჭების ადგილი და 1930-იან წლებში ცენტრალურ ინგლისზე პოლიტიკური კონტროლი გაამყარა.
სხვა ფაქტორებმა, როგორებიცაა განათლება, დისციპლინა და უფრო მკაცრი პოლიციური მეთოდები და სასჯელები, ხელი შეუწყო ბლინდერების გავლენის შემცირებას, და 1920-იან წლებამდე ისინი საერთოდ გაქრნენ. როცა კონკრეტულად “ ”-ის სახელით ცნობილი ბანდა გაქრა, ამ სახელის გამოყენება დაიწყო, როგორც ზოგადი ტერმინი ქუჩის ძალადობრივ ახალგაზრდობაზე. ბანდის აქტივობა გაგრძელდა 1880-იანი წლებიდან 1920-იან წლებამდე.